# 2. előadás

## Posztmodern

* Pluralizmus (sok)
* Virtualitás
* Individualizmus
* Töredezettség
* Hatalomellenesség
* Benne-foglalt modernitás

## Modern

* Individualizmus
* Valóság
* Egység
* Hatalom

A modernizmus a végét járja, ennek a végjátéknak eredménye a posztmodernizmus…

Aminek termékeként jön létre az internet. Maga az internetezés is hozzájárul a folyamathoz.

# Az internet jellemzése

## Arisztotelész filozófiája

Minket körülvevő dolgok természete, miléte.

Azonosítsuk a minket körülvevő dolgokat.

Minden dolog összetett (komplex). Nem egynemű (homogén).

Egy dolgot akkor értünk meg, ha értjük az okait.

### A négy ok

Azon tényezők, melyeknek fennállása lehetővé teszik az adott dolog létezését.

* Anyagi: minden dolog anyagból áll,
* Formai: ami valamilyen formát ölt.
* Ható: A forma hatások következtében jön létre, alakul ki.
* Cél: Szükség van valamilyen célra, ami meghatározza e formálódást.

Ezt négy kérdés formájában is meg lehet határozni:

* Miből épül fel? Miből van?
* Micsoda? Mi a lényege?
* Hogyan jött létre? (Milyen hatások működése szükséges ahhoz, hogy a dolog létezhessen?)
* Miért? Mi célból?

A célszerűség a nem ember alkotta dolgoknál is létezik. Például arisztotelészi fizikában a kő azért esik le, mert fent a levegőben természetellenes helyzetben van.

### Az internet esetében - Négy szemléletmód:

Mi az internet egyáltalán?

1. Az internet technikai rendszer. Hálózatban összekapcsolt számítógépekből áll.
2. Lényege a kommunikációs ágens (szereplő).
3. Kulturális médium (közeg), amely alkalmas arra, hogy az egész emberi kultúrát befogadja.
4. Önálló organizmus (szervezet). Rendelkezik valamilyen identitással is.

Ez a négy dolog együtt határozza meg az internetet.

## Technika

A technikafilozófiai gondolatmeneteket megspóroljuk, eredményét viszont megnézzük:

A technika emberi tevékenységnek olyan komponense, amelyik során a technikai szituáció fölött az ember uralkodik.

Nem technikai szituáció és Technikai szituáció különbsége: Technikai, ha a szituációban foglalt ágens (ember) akarata érvényesül.

Gépi kultúra és a technika közötti különbség: Nem csak gépek előállítása a lényege a technikának. A technika sokkal általánosabb jellegű. Minden szituáció, amibe az ember belekerülhet, technikai szituáció. Minden cselekedet technikai szituáció. A legegyszerűbb élethelyzetek, például a beszéd is technika, szituáció fölötti uralom. Minden cselekvésnek van technikai komponense.

A jog- és államtudomány, pszichológia, gazdaság is kifejezetten technikai jellegű: Javak előállítása.

Az összes technika rossz. Valamikor működik, valamikor nem. A technikák végesek, folyamatos gondozásra szorulnak.

A technikák mindig értékterheltek: A kiválasztott cél megvalósítása során értékeket választunk, értékeket állítunk elő. A sikeresség minden technikának abszolút értéke. (Még az emberölésnek is! Hatékony fegyverek…) Mivel az uralom érvényesül. De természetesen egyéb értékek is hozzájárulnak.

A technikai szituáció inhomogén, vagyis nem egységes.

### Technikai szituáció létezésének feltételei

* Feltételek
* Ágens (ember, akinek van valamilyen akarata) Az emberi akarat lehet delegálva is.
* Eszköz (Azon komponense, amelynek a többi komponenssel való kölcsönhatása következtében el lehet érni az uralmat.
* Cél (Ágens által kiválasztott, tetszőleges.)

## Konkrétan az internetre, ez mind hogyan vonatkozik?

A számítógépek, hálózatukban összekapcsolva úgy működjenek, hogy valamilyen akaratnak az eredménye érvényesüljön.

Mesterségesen vannak fenntartva a számítógépek, mesterségesen létezik az internet is.

Technikai szempontból az internet szándékosan kialakított, mesterségesen fenntartott önálló szféra.

Információs technika. Jelek küldözgetése és értelmezése a fontos, nem a közvetlen (…).

Információ fogalma: Relációs létező. Viszonynak fennállását jelenti, a jel és a jelölt között.

Az információ maga, és minden, ami információból van, az saját módon, virtuálisan létezik.

"Virtuálisan"? Olyan, mintha valóságos lenne, de a valóságosságának van valamilyen mértéke. Nem abszolút-értékben valóságos, hanem valamilyen mértékben.

Valószínűség fogalmára emlékeztet: A kijelentések bizonyosságának van valamilyen mértéke. Egy valószínűség nem abszolút igaz vagy hamis, hanem valahol közötte.

Az internet virtuális szféra (közeg) is. Közeg, vagyis sok virtuális dolog halmaza.

Előadás vége.